**Հ Ի Մ Ն Ա Վ Ո Ր Ո Ւ Մ**

**«ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է դիմել ՀՀ Տավուշի մարզպետը՝ «Հայաստանի Հանրապետության Տավուշի մարզի Ոսկեպարի Հախվերդի Բարսեղյանի անվան միջնակարգ դպրոց պետական հանրակրթական ուսումնական հաստատություն» ՊՈԱԿ-ին անհատույց օգտագործման իրավունքով ամրացված ՀՀ Տավուշի մարզ, համայնք Նոյեմբերյան, գյուղ Ոսկեպար 5-րդ փողոց 21 հասցեում գտնվող դպրոցի շենքից 116.3 քառ. մետր մակերեսով տարածքն անժամկետ, անհատույց օգտագործման իրավունքով Նոյեմբերյան համայնքի «Ոսկևանի մանկապարտեզ» ՀՈԱԿ-ին անհատույց օգտագործման իրավունքով ամրացնելու խնդրանքով:

 Հիմք ընդունելով վերոգրյալը՝ ՀՀ ՏԿԵՆ պետական գույքի կառավարման կոմիտեն մշակել է «Տարածք հետ վերցնելու և անհատույց օգտագործման իրավունքով ամրացնելու մասին» ՀՀ կառավարության որոշման նախագիծը, որով առաջարկվում է ՀՀ Տավուշի մարզ, համայնք Նոյեմբերյան, գյուղ Ոսկեպար 5-րդ փողոց 21 հասցեում գտնվող դպրոցի շենքից 116.3 քառ. մետր մակերեսով տարածքը հետ վերցնել «Հայաստանի Հանրապետության Տավուշի մարզի Ոսկեպարի Հախվերդի Բարսեղյանի անվան միջնակարգ դպրոց պետական հանրակրթական ուսումնական հաստատություն» պետական ոչ առևտրային կազմակերպությունից և անժամկետ, անհատույց օգտագործման իրավունքով ամրացնել Նոյեմբերյան համայնքի «Ոսկևանի մանկապարտեզ» համայնքային ոչ առևտրային կազմակերպությանը:

 «Տարածք հետ վերցնելու և անհատույց օգտագործման իրավունքով ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ տեղական ինքնակառավարման մարմինների բյուջեում հնարավոր է ծախսերի ավելացում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.3 կետով սահմանված Կրթության զարգացմանը միտված դրույթներից, մասնավորապես՝ հանրակրթության որակյալ արդյունքի ապահովումն անհնար է առանց վաղ մանկության զարգացման պատշաճ համակարգի և նախադպրոցական ծառայությունների ցանցի ամբողջական հասանելիության: Այս նպատակով նախատեսվում է շարունակել նախադպրոցական ծառայությունների ընդլայնման, դրանց որակի բարձրացման, երեխայի զարգացման ամբողջական միջավայրի ձևավորման ուղղությամբ: